描写燕子的古诗
咏燕
【唐】张九龄
海燕何微眇,乘春亦暂来。岂知泥滓贱,祗见玉堂开。
绣户时双入,华轩日几回。无心与物竞,鹰隼莫相猜。
归燕
【唐】杜甫
不独避霜雪,其如俦侣稀。四时无失序,八月自知归。
春色岂相访,众雏还识机。故巢傥未毁,会傍主人飞。
双燕
【唐】杜甫
旅食惊双燕,衔泥入此堂。应同避燥湿,且复过炎凉。
养子风尘际,来时道路长。今秋天地在,吾亦离殊方。
晚燕
【唐】白居易
百鸟乳雏毕,秋燕独蹉跎。 去社日已近,衔泥意如何。
不悟时节晚,徒施工用多。 人间事亦尔,不独燕营巢。